Benz ble født i Pittsburgh i Pennsylvania. Hennes far var kirurg. Moren var kunstløper. Familien bosatte seg i nærheten Murrysville da Benz var to år, og hun begynte med skøyter da hun var tre. Hun deltok det amerikanske juniormesterskapet i isdans med sin partner David Schilling i 1988. Hennes eldre bror og søster, Jeffrey og Jennifer, vant juniormesterskapet året før i 1987, og konkurrerte internasjonalt. Da Benz fylte 14 år, fikk hun utmattelsesbrudd i høyre legg og måtte ta pause fra isdansen. Hun vokste opp i Murrysville i Pennsylvania, og ble uteksaminert fra videregående skole Franklin Regional High School. Senere tok hun eksamen ved New York University.